Megan Fox

Megan Fox (g. 1986 m. gegužės 16 d. Ouk Ridže, Tenesyje) – amerikiečių aktorė bei modelis. Aktorės karjerą pradėjo 2001 m., atlikdama keletą nedidelių vaidmenų televizijoje ir kino filmuose. 2004 m. pirmasis debiutas, paauglių komedijoje, „Confessions of a Teenage Drama Queen“. M. Fox yra buvusi ant žurnalo viršelių tokių kaip, „Maxim“, „Rolling Stone“ ir „FHM“.

Biografija 
Megan Fox gimė 1986 m. gegužės 16 d. Ouk Ridže, Tenesyje, tėvams Gloria Darlene ir Franklin Thomas Fox. Vaikystę Megan leido netoliese Ouk Ridžo esančiame Rokvudo mieste. Megan Fox tėvas – pareigūnas, tėvai išsiskyrė, kai Fox buvo vos treji metai. Motinai ištekėjus antrą kartą, M. Fox ir jos seseris buvo užauginta mamos ir patėvio Tony Tonachio. M. Fox augo griežtoje šeimoje, 12 metų lankė katalikų mokyklą. Megan yra sakiusi, kad tiek motina, tiek patėvis buvo labai griežti ir, kad jai nebuvo leista turėti vaikino ar kviesti draugų į savo namus. Ji gyveno su motina, kol uždirbo pakankamai pinigų, kad galėtų save išlaikyti.

M. Fox pradėjo mokytis šokio ir dramos meno būdama penkerių metų Kingstone, Tenesio valstijoje. Ten ji lankė šokių pamokas bendruomenės centre, mokyklos chorą bei turėjo plaukimo pamokas komandoje „Kingston Clippers“. Būdama dešimties, persikėlusi į Floridą, M. Fox tęsė plaukimo treniruotes. Kai jai buvo 13 metų, Fox pradėjo modelio karjerą. Taip pat Megan yra laimėjusi kelis apdovanojimus Amerikos modelių ir talentų pasirodyme Hilton Hede, Pietų Karolinoje. Būdama 17 metų, ji turėjo svajonę persikelti gyventi į Los Andželą, Kalifornijoje.

Megan Fox sunkiai kalbėjo apie savo laiką mokykloje, nes jai yra tekę patirti bei išgyventi patyčias. Megan puikiai prisimena laikotarpį mokykloje, kuomet turėdavo valgyti priešpiečius vonios kambaryje, kad nebūtų „apmėtyta pomidorų padažo pakeliais“. Megan Fox akcentavo, kad problema buvo ne jos išvaizda, o tai, kad ji visada geriau sutarė su berniukais, taip pat, kai kuriuos žmones vertino – neteisingai. M. Fox, niekada nebuvo populiari mokykloje – „visi manęs nekentė, aš buvau visiškas atstumtasis, mano draugai buvo vaikinai, nes aš turėjau labai tvirtą charakterį, kartais agresyvią asmenybę, dėl to merginos man nepatiko“. Megan visą gyvenimą turėjo tik vieną puikią draugę.

Asmeninis gyvenimas 
2004 m. Fox pradėjo susitikinėti su aktoriumi Brian Austin Green po filmavimosi „ABC“ situacijų komedijoje „Hope & Faith“ – jai buvo 18 metų, o jam – 30. Pasak M. Fox, B. Greenas iš pradžių dvejojo, ar užmegzti santykius su ja dėl amžiaus skirtumo, sakydama: „Aš turėjau jį įtikinti, kad esu šiek tiek atsakingesnė". Jie susižadėjo 2006 m. lapkritį, o 2009 m. vasario mėn. buvo paskelbta apie sužadėtuvių nutraukimą. Vėliau, buvo pranešta, kad Megan Fox ir Green vėl susižadėjo 2010 m. birželio 1 d., tačiau M. Fox pareiškė, kad ji ir B. Greenas nuolat bendravo nuo 2006 m.

M. Fox ir B. Green susituokė 2010 m. birželio 24 d., privačioje ceremonijoje „Four Seasons Resort“ mieste Maui. Megan 2015 m. rugpjūčio 21 d., praėjus kelioms dienoms po to, kai ji ir B. Greenas paskelbė apie santykių nutraukimą, pateikė skyrybų bylą. Iki 2016 m. pradžios jie vėl buvo kartu ir laukėsi trečio vaikelio. 2019 m. balandžio 25 d. M. Fox pateikė prašymą nutraukti skyrybas Los Andžele, Kalifornijoje. Kartu jie turi tris sūnus: Noah Shannon Green (g. 2012 m.), Bodhi Ransom Green (g. 2014 m.) ir trečiasis (g. 2016 m.) M. Fox taip pat yra pamotė B. Greeno sūnui Kassiui (g. 2002 m.).

Kalbėdama apie santykius ir savo seksualumą, Fox teigė, jaučianti nepasitikėjimą savimi, todėl Megan nemėgsta vyrų. Ji yra biseksuali ir teigė mananti, kad visi žmonės gimsta turėdami sugebėjimą būti patrauklūs abiem lytims. Megan Fox ir Brian Austin Green yra „Generosity Water“ rėmėjai, jie organizacijoje finansavo daugiau nei dešimties vandens šulinių sukūrimą.

Karjera

2001–2009-ieji: 
Megan Fox, būdama 15 metų, debiutavo 2001 m. filme „Holiday in the Sun“ kaip paveldėtoja Brianna Wallace ir Alexo Stewarto (Ashley Olsen) konkurentė. Po vienerių metų, Megan nusifilmavo filme „Blogi berniukai II“.

2004 m. Megan debiutavo filme „Paauglių dramos karalienės prisipažinimai“, kuriame vaidina priešais Lindsay Lohan, palaikanti Carla Santini, Lola varžovo, vaidmenį. M. Fox taip pat turėjo vaidmenį „ABC“ situacijų komedijoje „Hope & Faith“, kur ji vaizdavo Sydney Shanowski, pakeisdama Nicole Paggi. Megan pasirodė 2–3 sezonuose.

2007 m. M. Fox laimėjo pagrindinį Mikaela Banes vaidmenį filme „Transformeriai“. Megan suvaidino Shia LaBeouf personažo Samo Witwicky merginą. M. Fox buvo nominuota MTV kino apdovanojimui kategorijoje „Proveržis“, taip pat buvo nominuota trims „Teen Choice“ apdovanojimams. Megan buvo pasirašiusi dar du „Transformerių“ tęsinius, atkeršinant už Mikaelos vaidmenį filme „Transformeriai: žuvusiųjų kerštas“. Filmuojant tęsinį, M. Fox pasirodymas sukėlė tam tikrų nesutarimų, kai filmo režisierius Michaelas Bay’as liepė aktorei priaugti 10 kilogramų. Filmas visame pasaulyje buvo išleistas 2009 m. birželio 24 d.

2010-ieji: 
M. Fox vaidino kartu su Mickey Rourke filme „Passion Play“. Dėl prasto filmo priėmimo Toronto kino festivalyje, buvo atsisakyta įprastinio filmo platinimo. Kitas sekęs filmas buvo dokumentika „Naya Legend of the Golden Dolphins“. Taip pat M. Fox kartu su Dominicu Monaghanu pasirodė Eminemo ir Rihannos dainos „Love the Way you Lie“ muzikiniame vaizdo klipe.

2012 m. Megan Fox atliko epizodinį vaidmenį Sacha Baron Cohen komedijoje „Diktatorius“ ir suvaidino Judd Apatow komedijoje „This is 40“. Taip pat Megan įgarsino Lois Lane animaciniame televizijos seriale „Robot Chicken DC Comics Special“.

2013 m. sausio mėn. Megan Fox nusifilmavo Brazilijos televizijos reklamoje, skirtoje „Brahma“ alui. 2013 m. vasario mėn. M. Fox pamiršo nesutarimus su savo buvusiu režisieriumi Michael Bay ir vėl dirbo su juo prie 2014 m. „Vėžliukai mutantai nindzės“ perdirbinio. 2014 m. spalio mėn. M. Fox buvo paskirta kaip režisierė, vadovaujanti Džeimso Franko filmui „Zeroville“. 2015 m. M. Fox gavo pasiūlymą Amelia Delthanis vaidmeniui vaizdo žaidime „Plarium“, „Stormfall: Rise of Balur“.

2015 m. spalio mėn. buvo patvirtinta, kad Megan Fox laikinai pakeis Zooey Deschanel televizijos seriale „New Girl“, kol ši bus motinystės atostogose.

2017 m. spalio 29 d. buvo paskelbta, kad M. Fox pasirodys būsimame mistiniame fantastikos filme „Virš šešėlių“ kartu su Olivia Thirlby ir Alanu Ritchsonu.

2018 m. rugsėjo 12 d. buvo patvirtinta, jog M. Fox vaidins Korėjos karo filme „Jangsario mūšis“ šalia korėjiečių aktoriaus Kim Myung-min. Ji atliko pagrindinį – amerikiečių naujienų reporterės Marguerite Higgins – vaidmenį.

2019 m. gegužės mėn. paskelbta, kad Megan Fox kartu su Andy García, Lucy Hale ir Emory Cohen turėtų vaidinti būsimoje dramos komedijoje „Big Gold Brick“.

Įvaizdis visuomenėje

Statusas ir įvaizdis visuomenėje 
Chrisas Lee iš „Los Angeles Times“ Megan Fox pavadino aukščiausios kategorijos seksualumo simboliu ir teigė, kad Megan – pirmoji, vadinta seksualumo simboliu XXI amžiuje. MTV atstovas Craigas Flasteris teigė, kad filme „Transformatoriai” Megan Fox iškart tapo tarptautiniu seksualumo simboliu. M. Fox ne kartą buvo atsidūrusi ant įvairių žurnalų viršelių ir karščiausių bei gražiausių moterų sąrašuose, kaip antai „Maxim’s Hot 100“. 2008 m. žurnalo „FHM“ skaitytojai Megan Fox išrinko seksualiausia moterimi pasaulyje. Žmonės ją pavadino viena gražiausių moterų 2012–2017 m. Mokslininkas Marcas DiPaolo teigė, kad M. Fox išgarsėjo Mikaelos vardu filme „Transformeriai“. Marcas Dipaopo manė, kad labai seksuali, ideali figūra, pozuojanti ant automobilio ar motociklo, visada sukelia geismą vyrų akivaizdoje.

M. Fox teigė, kad visos Holivudo moterys yra žinomos ir parduodamos kaip seksualumo simboliai, tačiau tai yra gerai, jei moteris žino, kaip panaudoti grožį. Megan susikūrė savo įvaizdį visuomenėje, nes nenorėjo pasauliui rodyti tikrosios savęs.

Žiniasklaidos poveikis 
Padidėjusį žiniasklaidos dėmesį Megan Fox pripažino, tačiau jautėsi drovi ir nesaugi, buvo sunku prisitaikyti. Padidėjęs populiarumas Megan privertė rodyti tinkamą pavyzdį visuomenėje. Ji skatino jaunas merginas jaustis stipriomis bei protingomis, drąsiai išsakyti savo nuomonę ir kovoti už tai, kas, jų nuomone, teisinga. MTV atstovas Craigas Flasteris teigė, kad, nors Megan Fox buvo ypač populiari kaip seksualumo simbolis, moteris – turinti dideles pajamas, ji taip pat atskleidė ir komiksų diapazoną.

Dažnas Megan Fox rodymasis žiniasklaidoje paskatino keletą tinklalapių vyrams, tokių kaip „AskMen“, ją boikotuoti, nors kai kurie atsisakė tai daryti, manydami, kad boikotas – reklamos ir dėmesio visuomenėje siekimas. Megan Fox tapo žymiai mažiau pastebima žiniasklaidoje iki 2010 m., po to, kai vaidino mažiau komerciškai sėkminguose filmuose „Jonah Hex“ ir „Passion“.

Šaltiniai 

JAV aktoriai
JAV modeliai